ลินจง บุญนากรินทร์

ลินจง บุญนากรินทร์ (22 สิงหาคม พ.ศ. 2486 - 30 เมษายน พ.ศ. 2558) ชื่อเล่น หลิน เป็นนักร้องเพลงลูกกรุงและเพลงจีนสากลชาวไทย โดยมีแนวเสียงแบบนักร้องเสียงโอเปร่าเป็นที่ชื่นชอบของแฟนเพลง ได้รับฉายาว่านักร้องเสียงคีรีบูนสาว และไข่มุกกลิ้งบนจานหยก

 ประวัติ 
เกิดเมื่อวันที่ 22 สิงหาคม พ.ศ. 2486 ที่ตำบลจะแหน อำเภอสะบ้าย้อย จังหวัดสงขลา ในครอบครัวไทยเชื้อสายจีน เป็นนักร้องเพลงลูกกรุงและเพลงจีนสากล ลินจงมีชื่อเล่นว่า หลิน อีกทั้งยังมีชื่อจีนว่า "เยี่ยะ ไฉ่ หวง (葉彩虹)" แปลว่ารุ้ง 7 สี เข้ารับการศึกษาที่โรงเรียนนวลจันทร์วิทยาในเทียนฟ้ามูลนิธิ

การร้องเพลง
ลินจงเริ่มร้องเพลงกับวงบลูมูน ซึ่งเป็นวงดนตรีจีนสากลของสมาคมจีนแต้จิ๋วแห่งประเทศไทย และเป็นนักร้องประจำของวงดนตรีนิวเรนโบว์ในเวลาถัดมา ในยุคไนต์คลับเป็นที่นิยม ลินจงได้เริ่มร้องเพลงเป็นอาชีพครั้งแรกที่ศาลาไทยไนท์คลับ ย่านศาลาแดงในนามว่า "มิสหลินหลิน" นักร้องชาวฮ่องกง

ต่อมาลินจงได้ร้องเพลงจีนสากลประจำอยู่ที่ Paradise Night Club ประสาน มีเฟื่องศาสตร์ ได้ตั้งชื่อไทยให้เธอว่า "ลินจง" ลินจงมีโอกาสร้องเพลงหลายเวมีอาทิ โลลิต้าคลับ มอนติคาโล ลิโด ดาราคลับ

ลินจงเริ่มเป็นที่รู้จักจากเพลง "จูบฉันแล้วจงตายเสีย" ผลงานของครูชาลี อินทรวิจิตรและครูสมาน กาญจนะผลิน บันทึกเสียงเมื่อวันที่ 3 พฤษภาคม พ.ศ. 2509 ซึ่งเป็นเพลงประกอบภาพยนตร์เรื่องกระเบนธง ถัดมาคือเพลง "ชีวิตฉันขาดเธอไม่ได้" ผลงานของครูสง่า อารัมภีร บันทึกเสียงเมื่อเดือนตุลาคม พ.ศ. 2509 ส่วนเพลงที่สร้างชื่อเสียงให้แก่เธอเป็นอย่างมากคือเพลง "รักปักใจ" ผลงานของครูสุนทรียา ณ เวียงกาญจน์และครูสมาน กาญจนะผลิน บันทึกเสียงเมื่อปีพ.ศ.2510 เธอได้รับฉายาว่า "นักร้องสาวเสียงคีรีบูน" และ "นักร้องเสียงไข่มุกกลิ้งบนจานหยก" และผลงานดังอื่นเช่น  "กาลเวลา" ผลงานของครูเปรื่อง ชื่นประโยชน์ บันทึกเสียงเมื่อปีพ.ศ 2512

ลินจงล้มป่วยด้วยโรคมะเร็งตับอ่อนระยะสุดท้าย ในช่วงเดือนกันยายน ปี พ.ศ. 2557 โดยได้รับพระมหากรุณาธิคุณเป็นคนไข้ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสียชีวิตเมื่อวันที่ 30 เมษายน พ.ศ. 2558 ด้วยวัย 71 ปี มะเร็งคร่าชีวิต "หลิน-ลินจง" ฉายาคีรีบูนสาวเสียงเสน่ห์ เพื่อนพ้องร่วมวงการร่วมไว้อาลัย "ลินจง บุญนากรินทร์" ลินจง บุญนากรินทร์ นักร้องแผ่นเสียงทองคำพระราชทาน สิ้นใจแล้ว มีพิธีพระราชทานเพลิงศพเมื่อวันที่ 11 พฤษภาคม พ.ศ. 2558 ณ วัดเสมียนนารี

รางวัล
 รางวัลแผ่นเสียงทองคำพระราชทาน ปี พ.ศ. 2514 ในเพลง รักปักใจ
 รางวัลดาราทองพระราชทาน ปี พ.ศ. 2510 คู่กับ ชรินทร์ นันทนาคร
ตัวอย่างผลงาน

 ผลงานดัง 
 รักปักใจ (นันทา ปิตะนิละผลินต้นฉบับ)
 จูบฉันแล้วจงตายเสีย
 ชีวิตฉันขาดเธอไม่ได้ (เก่อ หลานต้นฉบับ)
 กาลเวลา
 จากกันอย่าลา
 จันทร์เอ๋ย (วิสุตา สาณะเสนต้นฉบับ)
 สุดที่รัก 
 คอยวันจะได้เจอ
 เพชรในตม (นันทา ปิตะนิละผลินต้นฉบับ)
 ไหนคุณเคยบอกว่ารัก (สุพัตรา คฤหเดชต้นฉบับ)
 ฉันรอจูบจากเธอ
 มนต์รักดอกคำใต้ คู่กับ ชรินทร์ นันทนาคร

 ผลงานอื่นๆ 
 หัวหินสิ้นมนต์รัก (ชวลี ช่วงวิทย์ต้นฉบับ)
 รอยร้าวในดวงใจ
 รักคู่ฟ้า
 เปลี่ยวฤดี
 ยากจะหักใจลืม
 กวนกาละแม

ฯลฯ

คอนเสิร์ต
ลินจงได้จัดคอนเสิร์ตของตัวเองเป็นครั้งแรกชื่อว่า "กว่าจะเป็นรักปักใจ ลินจง" เมื่อ 13 กันยายน พ.ศ. 2557 ณ โรงละครเอ็มเธียเตอร์“ลินจง” ทำตามฝัน จัดคอนเสิร์ต “ครั้งเดียว ครั้งสุดท้าย” หลังป่วยมะเร็งตับ ศิลปินระดับตำนานรวมพลให้กำลังใจเพียบ!

อ้างอิง

หมวดหมู่:นักร้องหญิงชาวไทย
หมวดหมู่:นักร้องเพลงลูกกรุง
หมวดหมู่:ชาวไทยเชื้อสายจีน
หมวดหมู่:นักร้องจากจังหวัดสงขลา
หมวดหมู่:นักร้องเพลงภาษาจีนชาวไทย